हाउस ऑफ़ डेविड में अब तक…
पूरे इज़राइल के महाराज और सॉल वंश के नाम।
वह शेर लौट आया है।
और तुम कहाँ थे? अपनी माँ के गीत गा रहे थे।
सरहद पास के गाँव में क्या हुआ?
मैंने वहाँ टोकरी से भी बड़ा हाथ का निशान देखा।
सैमुअल, आज रात, हम जश्न मनाएंगे।
तुमने अपनी महानता के लिए इज़राइल के तख़्त का इस्तेमाल किया है।
सॉल, परमेश्वर ने तुम्हें राजा चुना था।
अब उसने किसी और को चुन लिया है।
शेर को मैं मारूँगा।
अकेले सामना नहीं पर पाओगे।
मैं कर सकता हूँ और करूँगा।
अभी तो काफी सवेरा है।
ऐसा नहीं है, हम सही वक़्त पर पहुंचे हैं।
और ऐसा मौका फिर अगले 28 सालों तक नहीं आएगा,
जब सूरज, चाँद और तारों की मार्ग रेखा वही होगी
जैसी सृष्टि बनाते समय थी।
देखो, डेविड।
सूरज उग रहा है। तुम्हें वो याद है?
बिरकत हक़ामा।
बस साथ-साथ गाना।
धन्य हैं आप
ओ हमारे परमेश्वर
काइनात के हैं हाकिम
यह दुनिया बनाई है आपने
तुम्हें यहाँ नहीं आना चाहिए था।
तुम दोनों को नहीं।
तुम और तुम्हारा बेटा, जेसी और पूरे बेथलेहेम के नाम पर
एक कलंक हैं।
तुम यहीं रुको, ठीक है?
शायद तुमने सुना ही होगा।
मुझे चीज़ें दिखाई देती हैं।
भविष्य दिखता है।
तो क्या तुम जानना चाहोगे कि मैंने क्या देखा है?
तुम्हारे नाम के मिट जाने के बाद भी इतिहास मेरे बेटे के नाम को याद रखेगा।
तुम्हारी इतनी हिम्मत।
चलो, डेविड।
क्या मैं मनहूस हूँ?
नहीं, डेविड।
तुम निडर और कमाल के बच्चे हो।
बेटे।
एकदम शांत होकर कान लगाओ।
क्या सुनाई दे रहा है?
कुछ भी नहीं।
अपनी आँखें बंद करो…
और ध्यान से सुनो।
अपने कानों से नहीं, बल्कि अपनी रूह से।
मन की गहराइयों में झांको।
और सुकून और खामोशी में, तुम्हें परमेश्वर की आवाज़ सुनाई देगी।
सुनो उसे। वह तुम्हें बताएँगे कि तुम कौन हो।
न कि ये लोग।
कुछ सुनाई नहीं दिया।
एक दिन ज़रूर सुनाई देगा।
मैं भी खेलूँ?
एलिअब, मेरे लिए रुको!
डेविड, बाड़े के बाहर मत जाना।
जानता हूँ।
-डेविड। -जानता हूँ।
मन की गहराइयों में झांको।
मुझे दिखाइए कि मैं कौन हूँ।
डेविड, एकदम शांत रहना।
वह तुम्हारे डर को सूंघ लेगा।
समझे?
अपनी सांसों पर काबू करो।
और, डेविड…
मेरे बेटे…
मैं तुम्हें बेहद चाहती हूँ।
माँ? माँ, नहीं!
माँ, ऐसा मत करो!
-भाग जाओ, डेविड। -नहीं।
नित्ज़ेवेत!
डेविड।
नित्ज़ेवेत।
डेविड, यह तुमने क्या कर दिया?
तुम्हें कुछ नहीं होगा, जान। कुछ नहीं होगा।
डेविड, तुम्हारी माँ तुम्हें बुला रही हैं।
डेविड, इधर आओ।
आ जाओ।
मुझे डर है कि तुम्हारी ज़िंदगी बड़ी मुश्किल भरी होगी।
मैं तुम्हारी हिफाज़त के लिए नहीं रहूँगी।
नहीं। आप ठीक हो जाएँगी। सच में।
वह मुझे पास बुला रहे हैं।
मैं जानती हूँ।
जानती थी ऐसा होगा।
उसने मुझे दिखाया… तुम बड़े होकर क्या बनोगे।
क्या?
याद रखना।
डेविड।
माँ।
चलो, डेविड।
-क्या याद रखना है? नहीं! -डेविड, चलो।
-माँ, आप नहीं जा सकतीं! -डेविड, आओ।
ऐसा मत कीजिए!
बेटे, यहीं रहना। ठीक है।
यहीं रहना।
तुम्हारी माँ…
अब नहीं रहीं।
पूरब के मैदान में जाओ।
-भेड़ों को संभालो। -क्यों?
क्योंकि मातम मनाते हुए मैं तुम्हारी देखभाल नहीं कर सकता।
-जाओ। -मुझे उन्हें देखना है।
इस घर से निकल जाओ।
-नहीं मुझे माँ को देखना है। -इस घर से चले जाओ।
जाओ। भेड़ों को चराओ।
जाओ।
मेहरबानी करके तुम मेरी मदद करो। मैं जानता हूँ कोई और नहीं करेगा।
-मैं गुज़ारिश करता हूँ। -मुझे नहीं करना।
दादा जी, देखिए। उधर देखिए।
यह तो वही है।
यह सच है।
मेरे बेटे।
तुम ठीक तो हो?
तुम कब सीखोगे?
फिर कभी मेरी बात मत काटना।
वह अब तुम्हें नहीं डरा पाएगा।
हाउस ऑफ़ डेविड
गिबियाह का किला - इज़राइल की नई राजधानी
पिता जी?
मेरे बच्चे…
मैं कब से सो रहा हूँ?
मैं सबको बुलाकर लाती हूँ, ठीक है?
मैं अभी आई।
पिता जी को फिर से होश आ गया।
इस बार वो पहले जैसे लग रहे हैं।
मैं रानी साहिबा को बता देता हूँ।
मीखाल।
मुझसे बात करो।
उनकी वो चीखें।
ऐसा लगता है जैसे उन्हें ज़िंदा जलाया जा रहा है।
मेरे दिमाग से वो मंज़र निकल ही नहीं रहा।
सुनो।
बाद में कर लेना।
सैमुअल ने उनके साथ क्या किया?
पता नहीं।
मैं अब जो तुम्हें बताने वाला हूँ…
वो बात किसी को पता नहीं चलनी चाहिए।
जिस तरह सैमुअल ने मेरी ताजपोशी की उसी तरह अब किसी और को चुन लिया है।
मेरे स्वामी, आपको बेहद बुखार था, तो हो सकता है ये कोई सपना हो।
जो बात उन्होंने मुझसे कही, वही बता रहा हूँ।
उसके बाद से ही मेरा ये हाल हो गया।
मगर यह तो राजद्रोह है।
तुम लोगों ने सैमुअल को जाने कैसे दे दिया?
सैमुअल की ताक़त इस दुनिया की नहीं है।
मेरी तलवार उसके सामने कुछ भी नहीं।
आपकी तीन बार ताजपोशी हुई है।
यहाँ की प्रजा, आपकी इज़्ज़त करती है।
लोग सैमुअल की भी इज़्ज़त करते हैं।
आबनर।
उसे ढूँढ़ो।
उसका पीछा करने को कहो।
वह जिसे चुनेगा उसे मेरे पास लाओ।
काम हो जाएगा।
मैंने इतने सालों में तुम्हें काफी कुछ करने को कहा है
सैमुअल जिसे भी चुने…
उसके साथ-साथ उसके पूरे खानदान का ख़ात्मा होना चाहिए।
हमारे घराने में कमज़ोरी की एक भी निशानी फिलिस्तीनी के लिए एक हथियार है।
समझे तुम?
तुम किसके सेवक हो?
आप मुझसे ये कैसे पूछ सकती हैं?
बोलो।
मैं सॉल वंश का सेवक हूँ।
गाथ शहर फ़िलिस्तीन राज्य
मुझे देवताओं का आशीर्वाद देना और मेरे पूर्वजों के जैसी ताक़त देना।
महाराज, वो लोग आ गए हैं।
स्वागत है, मेरे भाइयों, फिलिस्तिया के राजाओं।
मैंने इस दिन का बहुत वक़्त से सपना देखा है,
जहाँ पर हम पाँचों एक दूसरे से लड़ने की बजाय एकजुट होने की कोई वजह ढूँढ़ें।
बहुत हुआ। तुमने हमें यहाँ क्यों बुलाया है?
इब्रानियों ने अमलेकाइट्स के वंश का खात्मा कर दिया है।
-ऐसा नहीं हो सकता। -फिर भी ऐसा हुआ है।
तक़दीर राजा सॉल के साथ है।
सॉल गधों का राजा है।
इब्रानी कबीले कुछ भी नहीं हैं।
फिर भी अगाग, अपने रथों, खुदाओं और अनगिनत फ़ौज के होते हुए भी,
उन कमज़ोर कबीले वाले लोगों के हाथों तबाह हो गया।
ये सब अफ़वाहें हैं।
तो हम अपने शहरों की किलाबंदी कर दें।
नहीं।
हम पाँचों अपनी फ़ौजों को साथ लाकर, सॉल के ख़िलाफ चढ़ाई कर देते हैं।
और जब हम ऐसा करें, तब कोई डर न हो और ईश्वर हमारे साथ हो।
और हमें कैसे पता चलेगा कि यह बस तुम्हारे बदले की चाह नहीं है?
राजा सॉल ने सालों पहले जंग के मैदान में तुम्हारे पिता की जान थी।
हमारे बीच ऐसा कोई भी नहीं, जो पाँचों सेनाओं की कमान संभाल सके।
और बेशक वह तुम तो नहीं हो।
अकीश, गाथ के राजा।
तुम्हारे पिता की याद आती है।
शराब के मामले में उनकी पसंद बेहतर थी।
घोड़ों को तैयार करो।
जी, महाराज।
हम कहाँ जा रहे हैं?
नए देवताओं से मदद लेने।
बेथलेहेम जूडाह का कबीला
खाओ। पियो। शान से झूमो।
मेरे लोगों, जूडाह का गौरव लौट आया है।
-शुक्रिया। -स्वागत है।
जेसी के बेटे और शाही रक्षकों के कप्तान, योआब।
वे सभी लोग जो मेरे परचम के तले लड़े हैं।
मेरे परचम के तले।
अब मैं उन्हें सही-सलामत आप सभी को वापस करता हूँ।
मेरे भाइयों…
मैं 12 कबीलों के राजा और जंग के सरताज
सॉल वंश की तरफ से बधाई लेकर आया हूँ।
और बधाई हो
दुल्हन राहेल और उसकी…
अजीबोगरीब सी पसंद, यानी मेरे दोस्त याकूब को।
इतने सारे बहादुर लड़ाकों को छोड़कर, इसने शादी के लिए चुना भी तो इसे।
महाराज अपनी पूरी प्रजा का ख़ास ख्याल रखते हैं,
जिनमें जूडाह कबीला भी शामिल है।
इसलिए उन्होंने आपके इस ख़ुशी की बधाई देने के लिए अपनी बेटियों को भेजा है।
तो स्वागत कीजिए, राजकुमारी मीराब और मीखाल का।
राजा सॉल की बेटियों का।
आदाब, जूडाह के लोगों।
महाराज और उनके परिवार की तरफ से आप सभी को आदाब।
आप सभी की ख़ुशहाली से ही हमारी ख़ुशहाली जुड़ी हुई है।
और बेशक आज आप सब ख़ुश लग रहे हैं।
नए जोड़े, याकूब और राहेल को भी बधाई हो,
जिनका नाम हमारे पूर्वजों के नाम पर है,
जैसा पुरानी कहानियों में सुनते हैं।
महाराज का घराना इस नए परिवार का सारा क़र्ज़ माफ़ करता है,
और साथ ही इन्हें ज़मीन और अपने झुंड में से भेड़ भी दिए जाएंगे,
ताकि आप दोनों इस नए सफ़र की शुरुआत
उस ख़ुशी और आज़ादी के साथ कर पाएं जो आपके प्यार के काबिल है।
बहुत-बहुत बधाई हो।
जाम पीकर हमें धन्य करें।
स्वागत है।
बातें दिल को छू गईं। सच में।
-मेरा तो दिल पिघल गया। -ऐसा मत कहो।
शायद वो मिले हों और पहली नज़र में एक-दूसरे के प्यार में पड़ गए हों।
या फिर हफ़्ते भर पहले मिले हों
और लड़की ने पिता ने कुछ भेड़ों के बदले उसका सौदा कर दिया हो।
दिल छू जाने वाली बात कही है।
माँ को बहुत फ़ख्र होता।
प्लीज़।
यह शाही सफ़र बस हमारा ध्यान भटकाने के लिए है।
राजकुमारियों को दूर भेज दो,
ताकि उन्हें पता न चल सके कि उनके महाराज पागल होते जा रहे हैं।
तुम ऐसी बातें क्यों करती हो?
पिता जी को हमारी ज़रूरत यहाँ है, तो हम यहीं रहेंगे।
हमने उनका दिया काम पूरा कर दिया, तो अब वापस चलते हैं।
-मैं नाचना चाहती हूँ। -क्या?
मैं नाचने जा रही हूँ।
क्यों?
नहीं।
राजकुमारी, कृपया न जाएँ।
योआब।
जलो मत।
ठीक है?
डेविड हमें एक बेहतरीन गीत सुनाएगा। ज़बरदस्त वाला।
उठो, मेरी जान, मेरी हसीन दिलरुबा
और आ जाओ मेरे पास
क्योंकि देखो दिलबरा, बीत गए पतझड़
आ कर चली गई बरसात
बागों में खिलने लगे हैं रंग-बिरंगे फूल
आई है रुत गाएंगे साथ मिलकर हम गीत
फिर प्यार की दास्तान
सुनेगा यह सारा जहाँ
उठो, मेरी जान, मेरी हसीन दिलरुबा
और आ जाओ मेरे पास
यह गीत तुमने लिखा है?
यह?
नहीं, यह नहीं।
मैंने यह अपनी माँ से सीखा।
तुम्हारी माँ से?
यह बहुत प्यारा है।
वह अच्छी उस्ताद होंगी।
बेशक, वह थीं।
शायद एक दिन मैं आपके लिए भी एक गीत लिख सकूँ।
तुम कौन हो?
मेहमानों का दिल बहलाने पर ध्यान दो, चरवाहे।
तुम यहाँ इसीलिए आए हो।
योआब।
तुम्हारी मेहनत के लिए।
यह अच्छा है।
जंग के मैदान का है।
अमैलेकाइट का खंज़र है?
अपना सिर प्यारा नहीं है, मेरे भाई।
योआब, इसे अकेला छोड़ दो।
जी, राजकुमारी।
चलने का वक़्त हो गया है।
अपने पिता के मेहमान खाने में आपके और मीराब के रुकने का इंतज़ाम किया है।
हम कल सुबह महल के लिए निकलेंगे।
तुम अपनी जान गँवाना चाहते हो क्या?
-वह ख़ंजर मनहूस है। -यह लोहे का है।
इसका इस्तेमाल वो खूनी दरिंदे मूर्तिपूजकों की रस्मों में करते होंगे।
-नबी ने इसे मना किया है। -हमें वो चाहिए।
फ़र्क नहीं पड़ता यह कहाँ से आया है।
मुझे पड़ता है।
योआब को ठुकराना अच्छी बात नहीं है।
-वह हमारा रिश्तेदार है। -हाँ।
और वह मौका मिलते ही तुम्हारा गला काट देगा।
अब, ऐसा गीत गाओ जिससे मुझे बीवी मिल जाए।
कोई मायूसी या अफ़सोस वाला नहीं, कुछ ऐसा गाओ जो जोश जगा दे।
मेरे गीत मायूसी या अफ़सोस वाले नहीं हैं।
अब गाओ भी। जोश जगा दो।
तुम मेरे सम्मान में इस तरह कभी क्यों नहीं करते?
आप दोनों का एक जैसा सम्मान करता हूँ, राजकुमारी।
हाँ, बेशक।
खुद को यह कहानी सुनाते रहो।
समझे?
ठीक है, चलो चलें।
क्या मुझे इसे… चील के जैसे
तेज़ नहीं घुमाना चाहिए।
यह ऐसे काम नहीं करता।
कितना बज रहा है?
सुबह हुई है।
लाओ। मुझे दो।
-तुम यह इतने अच्छे से कैसे कर लेते हो? -यह आसान है।
-आसान है? -एक और पत्थर दो।
-यह लो। फिर से करके दिखाओ। -ठीक है।
तुमने इसे सीखने में काफी वक़्त लगाया है।
करने को कुछ और जो नहीं होता।
अगर मैं एक बार में दो जार पर निशाना लगाऊं तो तुम मुझे क्या दोगे?
तुम नहीं लगा पाओगे।
मुझे क्या दोगे?
एक खच्चर।
मुझे खच्चर नहीं चाहिए।
खैर, मेरा खच्चर नहीं। मैं अबीनाडाब का खच्चर दूंगा।
तुमने क्या कहा?
कौन मेरे बच्चे को दे रहा है?
उसका खच्चर और एक एकड़ ज़मीन।
तुम्हारे पास उतनी ज़मीन नहीं है।
मैं ढूँढ़ लूँगा।
और अगर तुमसे निशाना नहीं लगा, तो बदले में क्या दोगे?
बेकार सवाल है।
-उसके पास कुछ भी नहीं है। -नहीं, अगर वह चूक गया,
तो हमें बदनाम करने के लिए अपना चेहरा शहर में कभी नहीं दिखाएगा।
-नेथानील। -क्या हुआ, भाई?
-तुम बहुत बुरे हो। -तुम भी चाहते हो।
-फिर भी अपनी बात मुंह में ही रखो। -बहुत हुआ।
ठीक है, मुझे न तो उसका खच्चर चाहिए और न ही एक एकड़ ज़मीन।
मुझे शाही सेना में जगह चाहिए।
मैं तुम्हारे साथ लड़ना चाहता हूँ।
उस राजा के लिए लड़ने में कोई सम्मान नहीं है।
-पिता जी सही कहते हैं। -नहीं। वह गलत हैं।
यह बड़े सम्मान की बात है।
डेविड, दस कदम भी नहीं चल पाओगे और दुश्मन तुम्हें मार गिराएंगे ।
क्या हम घर जा सकते हैं?
मैं लड़ सकता हूँ। मैं जानता हूँ मैं कर सकता हूँ।
ऐसे करना लड़ना नहीं होता। ऐसे करके बस चिड़ियों को भगा सकते हैं।
मैं वह पी रहा था।
ठीक है, ज़रा इसे देखो।
एक बार में दो जार।
चलो दिखाओ।
मैं तुम्हारे साथ लड़ना चाहता हूँ।
डेविड।
मैं तुम्हें शाही सेना में जगह नहीं दिला सकता। तुम जानते हो।
डेविड, तुम्हें यह ले लेना चाहिए था।
यह तुम्हारे काम आ सकता है।
मतलब, भेड़ों के बाल काटने में।
मेरा चाकू अच्छे से काम करता है।
मैंने उसी से बूढ़े शेर को मारा।
एलिअब, पिछली बार जब मैंने यह कहानी सुनी थी तब तो इसमें भालू था।
वह एक भालू ही था।
अगली बार क्या होगा?
कोई ड्रैगन?
तुम्हें मुझ पर यकीन नहीं?
नहीं।
उससे मुझे यह निशान दिया।
अरे वाह।
मुझे नहीं पता और न ही जानना है कि ये सब सच हैं या नहीं।
मगर यह सच है।
एक एमोराइट से मुझे यह निशान मिला।
एक फ़िलिस्तीनी से… यह वाला।
और एक अमैलेकाइट ने मुझे यह निशान दिया।
इब्रानी होने के नाते यह मिला।
और श्लोमो ने मुझे यह दिया।
क्योंकि मैं एक योद्धा हूँ। यह मेरी पहचान है।
और तुम, डेविड, तुम एक कवि हो और तुम एक चरवाहे हो।
-तुम लड़ने वालों में से नहीं हो। -मैं एक योद्धा हूँ।
-तुम नहीं हो। -यह एक बेंजामाइट औरत ने दिया।
-उसके नुकीले दाँत थे। -हाँ, उसे दिखाओ।
एलिअब, प्लीज़। क्या तुम योआब से बात कर सकते हो?
योआब से? उस आदमी से जिसे कल रात तुमने गुस्सा दिलाया?
-वह अपने सेनापति की बात सुनेगा। -आबनर के सामने।
-पूछकर तो देखो। -कभी नहीं।
-प्लीज़। -मैं अपने पिता के खिलाफ़ नहीं जाऊँगा।
उन्होंने ही तुम्हें उन वादियों में भेजा
और उनकी खातिर तुम वो जगह कभी नहीं छोड़ोगे।
ठीक है।
फिर मैं अपना रास्ता खुद ढूँढ़ लूँगा।
-जंग लड़ने का? -हाँ।
बहुत अच्छे।
-चलो। -क्या हुआ?
अगर तुम सच में देखना चाहते हो कि मौत कैसी होती है, तो मैं दिखाता हूँ।
ठीक है।
यह गुस्सा जंग के मैदान में काम आ सकता है, मगर यहाँ नहीं।
मुझे मुकाबले के लिए बुलाया। पर दिमाग कहीं और लगा हुआ है।
तुम मुझे जानते हो, युवराज।
उस दिन से जब हमारे पास लड़ने के लिए बस लकड़ी की तलवार थी।
हम कांटे-चम्मच चम्मच से लड़ते थे…
और चरवाहों की लाठियों से।
ज़रूरत पड़ती तो दाँत और नाखून भी थे।
फिर भी हमने जीत हासिल की, वैसा ही हमें अभी भी करना होगा।
मेरे पिता ने ऐसे सेनाओं का हराया है जो फौलादी कवच पहनकर लड़ते थे।
अब वह अपने मन को नहीं हरा सकते।
हम काफी दूर आ चुके हैं।
परमेश्वर ऐसा क्यों करेंगे?
मैं बस एक सिपाही हूँ।
-परमेश्वर मुझसे बात नहीं करते। -पक्का मेरे पिता ने किया।
सैमुअल ने उनसे क्या कहा?
आपको यह उनसे ही पूछना चाहिए।
मगर एक बात तो साफ़ है।
आप राजा बनने वाले हैं।
इज़राइल के राजा मेरे पिता हैं।
आपके पिता अब बिस्तर से भी मुश्किल से उठ पाते हैं।
मुझे मुकाबले के लिए क्यों नहीं बुलाया?
माफ़ी चाहता हूँ, महाराज।
मुझे लगा आपको और 11 दिनों तक आराम करने की ज़रूरत है।
मैंने इतना बेहतर पहले कभी महसूस नहीं किया।
आबनर, मुझे बेटे के साथ अकेला छोड़ दो।
किस बात से परेशान हो, बेटे?
बताओ भी।
सैमुअल ने आपसे क्या कहा?
उससे फ़र्क नहीं पड़ता।
पिता जी, वह पहले भी नाराज़ हुए हैं।
जो भी परेशानी है, उनके साथ मिलकर कुर्बानी दे दीजिए,
और सब भुला दिया जाएगा।
सब नहीं भुलाया जाएगा।
सैमुअल एक बूढा आदमी है, अपनी खोई ताक़त के चलते जलता है।
आप उनके बारे में ऐसा सोचते हैं?
मुझे लगता है वह अब ऐसा बन गया है।
मुझे नहीं लगता वह ऐसे इंसान हैं।
वह परमपिता परमेश्वर की कही बात बताते हैं।
मैंने उन्हें ज़िंदगी भर चाहा है।
आपने ही सिखाया है।
हर इंसान बदल जाता है।
जब वक़्त आएगा, तुम तैयार हो जाओगे।
मैं वादा करता हूँ।
मगर मैं अब भी राजा हूँ।
यह याद रखना।
तुम्हारी बहन कहाँ है?
काश मेरे पास तुम्हारी तरह कोई मेहनती शागिर्द होता।
अहिमेलैक, उम्मीद है आप बुरा नहीं मानेंगे। जानती हूँ मुझे यहाँ नहीं होना चाहिए।
तुम्हारा राज़ मेरे पास महफूज़ है।
मेरी बेटी, मेरी प्यारी बच्ची।
पिता जी।
तुम्हें यह करने की इजाज़त है।
अहिमेलैक खासतौर से मुझे… काफी छूट देते हैं।
वैसे भी, मैं महाराज की बेटी हूँ।
बेंजामिन के गरीब गाँव में मूसा के नियम की कोई नक़ल नहीं थी।
हम ख़ास मक़ाम पाने वाले लोग हैं।
तुम्हें इसका इस्तेमाल करते देख मुझे ख़ुशी हुई।
तुम क्या पढ़ रही थीं?
लोगों को ज़हरीले साँपों ने काटा था।
परमेश्वर ने मूसा से कहा कि वह एक ताँबे का साँप बनाए
और उसे एक खंभे पर डालकर ऊपर उठाए ताकि सभी लोग उसे देख सकें।
और जो भी उसे देख रहे थे वह ज़िंदा बच गए…
तुरंत ठीक हो गए।
आपको लगता है ऐसा वाकई हुआ होगा?
मेरा दिल तो यही कहता है।
फिर परमेश्वर आपको ठीक क्यों नहीं कर देते?
कौन कहता है कि मैं ठीक नहीं हूँ?
मुझे तुम्हें कुछ दिखाना है।
जब मैं छोटा था,
हमने सोना या कांसे के बारे में सुना तक नहीं था, देखना तो दूर की बात है।
फिर भी, नेगेव के पूर्व में मौजूद लहरों में,
अगर आप सही जगहों पर ढूँढ़ते,
तो ऐसे पत्थर मिलते, जो सबसे अलग होते थे।
महीनों ढ़ूँढ़ने के बाद भी, शायद ही वैसा कोई पत्थर आपको मिले।
तुम्हारी माँ को बेहद पसंद था।
हम साथ मिलकर घंटों उसे ढूँढ़ा करते थे।
मगर सच कहूँ तो…
मैं बस उसे मुझसे शादी करने को मनाने के लिए ऐसा कर रहा था।
अब मैंने उसके लिए यह बनवाया है।
तुम्हें लगता है उसे यह पसंद आएगा?
मुझे लगता है वह इसे दिल से लगाकर रखेंगी।
हमेशा-हमेशा के लिए।
यह उन्हें बेहतर वक़्त की याद दिलाएगी।
डरो मत, मेरी बच्ची।
सब चीज़ें अच्छी हो जाएंगी।
वादा है तुमसे।
सुनो।
तुमसे एक सवाल पूछूं?
क्यों नहीं? हमारे पास करने और कुछ नहीं है।
तुम्हें उनकी क्या बातें याद हैं?
मेरी माँ की याद।
कभी-कभार लगता है कि उनकी यादें मिट रही हैं।
मैं गुज़रे वक़्त को याद नहीं करना चाहूँगा।
तुम्हारी माँ का गुज़रना, तुम्हारा खुद को दोष देना,
कभी-कभी मुझे लगता है…
इससे यही साबित होता कि ज़िंदगी बेरहम और नाइंसाफ है,
ख़ासकर तब जब ऐसी चीज़ों से सामना हो जिसे बदल नहीं सकते।
वह बड़ी हिम्मतवर और मेहरबान औरत थीं।
उनकी गीत से घर गूंजता था।
मुझे उनके साथ अपने बुरे बर्ताव का अफ़सोस है।
सुनो।
तुम जंग और बर्बरता देखना चाहते थे न?
वह रहा।
यह किसने किया?
यह तो अब भी एक राज़ है।
हमें फिर सच्चाई का पता लगाना चाहिए।
तुम्हें लगता है जो काम राजकुमार जोनाथन नहीं कर पाए, तुम कर लोगे?
उन्हें लगता है कि यह काम…
क्या हुआ?
नहीं।
हम पर नज़र रखी जा रही है।
डेविड?
तुम इब्रानी हो?
क्या ये तुम्हारा घर था?
नहीं।
मैं इस जगह का नहीं हूँ।
तुम अकेले आए हो?
अकेले।
और मुझे कुछ नहीं पता।
क्या तुम जूडाह कबीले से हो?
शेर के कबीले से?
मैंने शेर को मारा।
क्या बात है।
मेरे भाई मेरा यकीन नहीं करते।
मैंने भी बहुत सी चीज़ें की हैं जिन पर मेरे भाई यकीन नहीं करते।
अक्सर हमारे करीबी लोग हमारी अहमियत नहीं समझते हैं।
यह तो ताँबा है। फ़िलिस्तीनी हो?
फ़िलिस्तीनी हो?
तुम्हारे लोगों में एक कहानी है, है न?
अनाक?
-अनाकिम? -अनाक के बेटे?
-हाँ। -दैत्य।
तब पैदा हुए जब परमेश्वर के पुत्र नीचे आए और इंसानों की बेटियों से बच्चे पैदा किए।
और तुम इन बातों को मानते हो?
मैं मूसा की हर एक बात मानता हूँ।
मूसा।
जिसने महान सागर को अलग करके मिस्र की सेना को उसमें डुबो दिया।
हाशेम ने सेना को डुबो दिया। मूसा तो उनका ज़रिया थे।
हाशेम?
-वह कौन है? -सभी देवताओं के भी देवता।
सच में क्या?
-और उसके जैसे दूसरा कोई… -हमें कोई और नहीं चाहिए।
फिर मुझे तुमसे यह पूछना होगा।
वह परमेश्वर अभी तुम्हें बचाएगा?
डेविड! भागो!
भागो! जाओ।
डेविड!
डेविड, जाओ।
जाओ।
चलो, डेविड। चलो जाओ यहाँ से।
एलिअब।
जाओ, भागो।
-एलिअब। यहाँ आओ। -अरे, नहीं। डेविड।
अरे नहीं।
एलिअब, नहीं।
एलिअब।
उन्हें ख़त्म करने को और लोगों को भेजूं?
नहीं।
काम हो गया है।
हमें बड़े शिकार का शिकार करना है।
मैं कर लूँगा।
रहने दो, मैं कर लूँगा।
मैं कर लूँगा। कहा न छोड़ दो!
माफ़ करना, योशीया।
किसी को भी यह सब नहीं देखना चाहिए।
परमेश्वर कृपा करेंगे और आपको ठीक कर देंगे, महाराज।
आपको अच्छी नींद देंगे।
आपको सोने से डर लगता है।
मेरे दिमाग में उथल-पुथल है। अगर युद्ध न जीता तो क्या होगा?
आप हर एक युद्ध जीतते आए हैं।
आपने हर दुश्मन को हराया है।
और आपने उनके किले को ढहाकर वहाँ हमारा आशियाना बनाया है।
तुम यहाँ ख़ुश हो?
ये थोडा हवादार है।
मेरे साथ लेटिए।
आइए।
हमारा पहला घर याद है?
हम सब एक साथ थे।
ज़िंदगी आसान थी।
वह महफूज़ जन्नत जैसा था।
क्योंकि तुम वहाँ थीं।
वह इतना ही मुझे चाहिए था।
सो जाइए, मेरे सरकार।
सो जाइए और मेरे पास सही-सलामत लौट आइए।
कृपया करके मेरे पास लौट आइए।
यह तुमने बनाया है?
तुम्हें यह पसंद आया?
यह बहुत प्यारा है।
यह तुम्हारी हिफाज़त करेगा। यह तुम्हारा ढाल बनेगा।
एडोनाई, आपने हमें मिस्र के सितम से बचाया,
अब हमसे से मुँह मत मोड़िए।
जो लोग मारे गए उनकी कुर्बानी आपकी राह में क़बूल हो।
मेहरबानी कीजिए।
मुझे अपनी राह दिखाइए।
सैमुअल।
मैं तुम्हें मार डालूँगा।
इज़राइल का यह राजा, इज़राइल के हाकिम का सिर काट देगा।
माँ?
जोनाथन।
मैं तुम्हारी जान ले लूँगा।
मैं तुम्हारी गर्दन…
लंबी घास की तरह काट दूँगा।
वो घास जो उगती है और मुरझा जाती है…
-पिता जी? -…और भुला दी जाती है।
-सब भुला दिया जाता है! -पिता जी!
सब भुला दिया जाता है!
पिता जी।
नहीं, महाराज सॉल! ऐसा मत कीजिए।
पिता जी।
-पिता जी। -जोनाथन।
-मेरी मदद करो। -मैं ज़रूर करूँगा।
यह सब कैसे हो गया?
आपको आराम करना चाहिए।
आइए। आपको बिस्तर पर ले चलें। आ जाइए।
एलिअब।
एलिअब, आँखें खोलो। खोलो।
-आँखें खुली रखो। -मुझे यहीं छोड़ दो।
मैं नहीं पहुँच पाउँगा।
आँखें खोलो।
याद करो, तुमने कई युद्ध लड़े हैं?
-घर बहुत दूर है। -नहीं। ऐसा मत कहो।
मेरी बात सुनो। तुम जितना सोचते हो मैं उससे ज़्यादा ताक़तवर हूँ।
मेरी तरफ देखो।
जितना सोचते हो उससे ज़्यादा ताक़तवर हूँ।
आओ, चलो।
संवाद अनुवादक महताब आलम